2008 m. Lietuvos Seimo rinkimai

2008 m. Lietuvos Respublikos Seimo rinkimai – 2008 m. spalio 12 ir 26 d. vykę penktieji eiliniai Lietuvos Respublikos Seimo rinkimai, kurių metu 2008–2012 m. kadencijai išrinktas 141 Seimo narys.Pasirinkimas. Vyriausiosios rinkimų komisijos informacinis leidinys

Kartu su Seimo rinkimais vyko ir konsultacinio pobūdžio referendumas dėl Ignalinos atominės elektrinės darbo pratęsimo.

 Rinkimų sistema 
Seimas yra renkamas naudojant mišriąją rinkimų sistemą: 70 narių renkami proporcinio atstovavimo sistema pagal partijų sąrašus, kurie surenka mažiausiai 5 proc. atiduotų balsų (koalicijoms taikomas 7 proc. barjeras), likę 71 Seimo nariai – daugumos atstovavimo sistema (vienmandatėse apygardose) dviem turais. Pirmajame ture kandidatas išrenkamas, jei surenka daugiau nei pusę balsų. Jei rinkimuose dalyvauja mažiau nei 40 proc. rinkėjų, kandidatas turi surinkti bent 20 proc. visų rinkėjų balsų.Seimo rinkimų įstatymas Jei pirmame ture nei vienas kandidatas nesurenka reikiamo kiekio balsų, antrame ture rinkėjai renkasi iš dviejų, daugiausia balsų pirmajame ture surinkusių kandidatų.

Seimo nariais gali būti renkami Lietuvos Respublikos piliečiai, kurie nesusiję priesaika ar pasižadėjimu užsienio valstybei ir rinkimų dieną yra ne jaunesni kaip 25 metų bei nuolat gyvena Lietuvoje. Jais negali būti renkami asmenys, nebaigę atlikti bausmės pagal teismo paskirtą nuosprendį, taip pat asmenys, teismo pripažinti neveiksniais.LR KONSTITUCIJA - V SKIRSNIS - SEIMAS

 Situacija prieš rinkimus 

Pasibaigus 2004 m. rinkimams darbą tęsė dar vienas A. M. Brazausko kabinetas, kuris 2006 m. balandį, sugriuvo. Po šio įvykio pradėta formuoti nauja Vyriausybė, vadovaujama Gedimino Kirkilo. Tėvynės sąjunga, Lietuvos Respublikos liberalų sąjūdis ir Naujoji sąjunga (socialliberalai) bandė sudaryti „Proveržio koaliciją“Koalicijos paieškas vilkina principinis ginčas , tačiau partijų iniciatyva nepavyko. Vyriausybė buvo suformuota iš Lietuvos socialdemokratų partijos ir Lietuvos valstiečių liaudininkų sąjungos. Į koaliciją buvo įtrauktos Pilietinės demokratijos partija ir Liberalų ir centro sąjunga.Pasirašytas bendradarbiavimo susitarimas su liberalcentristais

G. Kirkilo Vyriausybė darbą pradėjo kaip mažumos kabinetas. Dauguma koalicija tapo tik 2008 m. sausį, kai vis dėlto Naujoji sąjunga (socialliberalai) po kelias savaites trukusių derybų prisijungė prie valdančiosios daugumos.Naujoji sąjunga prisijungs prie valdančiosios koalicijos 

 Rinkimuose dalyvaujančios partijos 
2008 m. rinkimuose dalyvavo šios partijos, jos biuleteniuose buvo nurodyta tvarka:Seimo rinkimų derlius: į valdžią veržiasi 22 partijos (lrytas.lt)Kandidatų sąrašai:
PartijaPirmininkas (sąrašo lyderis)1Lietuvos socialdemokratų partijaGediminas Kirkilas2Lietuvos rusų sąjungaSergejus Dmitrijevas3„Frontas“Algirdas Paleckis4Lietuvos centro partijaRomualdas Ozolas5Tėvynės sąjunga – Lietuvos krikščionys demokrataiAndrius Kubilius6Naujoji sąjunga (socialliberalai)Artūras Paulauskas7Pilietinės demokratijos partijaAlgimantas Matulevičius8Lietuvos lenkų rinkimų akcijaValdemar Tomaševski9Tautos prisikėlimo partijaArūnas Valinskas10Koalicija Darbo partija + jaunimasViktor Uspaskich11Lietuvos Respublikos liberalų sąjūdisEligijus Masiulis 12Lietuvos valstiečių liaudininkų sąjungaKazimira Danutė Prunskienė13Partija „Tvarka ir teisingumas“Rolandas Paksas (Valentinas Mazuronis)14Liberalų ir centro sąjungaArtūras Zuokas15Partija „Jaunoji Lietuva“Stanislovas Buškevičius16Lietuvos socialdemokratų sąjungaArvydas Akstinavičius (Bronislovas Genzelis)

 Rezultatai 

 Balsavimo rezultatai 
400x400pxPartijaApygardaIš viso vietų+/–DaugiamandatėVienmandatėI turasII turasBalsai%VietosBalsai%VietosBalsai%VietosTėvynės sąjunga – Lietuvos krikščionys demokratai243 82319,7218240 39319,570283 60535,442745 20Lietuvos socialdemokratų partija144 89011,7210175 01814,252136 34517,041325 5Tautos prisikėlimo partija186 62915,0913116 7269,50044 3865,54316NaujaPartija „Tvarka ir teisingumas“156 77712,6811147 65512,02081 18810,14415 5Lietuvos Respublikos liberalų sąjūdis70 8625,73578 2576,39050 0666,25611NaujaKoalicija Darbo partija + jaunimas111 1498,99892 1847,51327 6213,45210 29Liberalų ir centro sąjunga66 0785,34594 5807,70056 5617,0638 10Išsikėlę patys–––36 0002,93038 6544,8344 1Lietuvos lenkų rinkimų akcija59 2374,79058 8834,79129 7443,7123 1Lietuvos valstiečių liaudininkų sąjunga46 1623,73064 3275,23036 6584,5833 7Naujoji sąjunga (socialliberalai)45 0613,64054 4984,4306 5850,8211 10„Frontas“40 0163,24038 1923,100–––0NaujaPartija „Jaunoji Lietuva“21 5891,7507 0800,5703 3660,4200 0Pilietinės demokratijos partija13 7751,1108 5680,6905 2640,6500NaujaLietuvos rusų sąjunga11 3570,9203 6540,290––00 0Lietuvos socialdemokratų sąjunga10 6420,86010 3960,840––00 0Lietuvos centro partija8 6690,7001 7760,140––00 0Negaliojantys biuleteniai73 239––81 581 ––35 593––––Iš viso1 309 955100701 309 7671003835 63610068141–Registruoti rinkėjai/aktyvumas2 696 09048,59–2 696 07548,58–2 581 30532,37–––Šaltinis: VRK2008 m. spalio 12 d. rinkimai į Lietuvos Respublikos Seimą

 Pirmumo balsai 
Daugiausia pirmumo balsų surinkę kandidatai:
PartijaVietaKandidatasBalsaiTėvynės sąjunga – Lietuvos krikščionys demokratai1Andrius Kubilius81,951Tėvynės sąjunga – Lietuvos krikščionys demokratai3Rasa Juknevičienė65,369Tautos prisikėlimo partija1Arūnas Valinskas63,908Tėvynės sąjunga – Lietuvos krikščionys demokratai5Irena Degutienė60,327Lietuvos socialdemokratų partija3Vilija Blinkevičiūtė48,366Lietuvos socialdemokratų partija2Česlovas Juršėnas46,792Tautos prisikėlimo partija4Asta Baukutė39,283Tėvynės sąjunga – Lietuvos krikščionys demokratai4Jurgis Razma38,358Koalicija Darbo partija + jaunimas1Viktor Uspaskich35,365Lietuvos socialdemokratų partija1Gediminas Kirkilas34,942

 Po rinkimų 

Praėjus kelioms valandoms po antrojo turo, Tėvynės sąjunga – Lietuvos krikščionys demokratai, Tautos prisikėlimo partija, Lietuvos Respublikos liberalų sąjūdis ir Liberalų ir centro sąjunga pasirašė po pirmojo turo suderintą koalicijos, kurią sudarė 80 iš 141 Seimo narių, sutartį.ELECTION BRIEFING NO 47 EUROPE AND ELECTION OF THE PARLIAMENT OF THE REPUBLIC OF LITHUANIA, OCTOBER 2008

2008 m. lapkričio 27 d. koalicinės vyriausybės Ministru Pirmininku buvo paskirtas Andrius Kubilius. 

Seimo Pirmininku išrinktas Tautos prisikėlimo partijos lyderis Arūnas Valinskas."Inter-Parliamentary Union election report: LITHUANIA (Seimas)" 

 Šaltiniai 

 Literatūra 
 Lietuva po Seimo rinkimų 2008: straipsnių rinkinys (sud. Algimantas Jankauskas). - Vilnius: Vilniaus universiteto leidykla, 2009. - 246 p. - ISBN 978-9955-33-392-0

Kategorija:Lietuvos Respublikos Seimo rinkimai
Kategorija:Lietuvos istorija (po 1990 m.)